Diari Oficial de la Generalitat Valenciana


Sumari del DOGV 8784, del 08-04-2020 (2020/2832)

ACORD de 3 d'abril de 2020, del Consell, pel qual s'autoritza una transferència de crèdit del capítol 7 del programa 722.20, Política industrial, al capítol 4 del programa 322.50, Labora Servei Valencià d'Ocupació i Formació, de la Conselleria d'Economia Sostenible, Sectors Productius, Comerç i Treball, així com una modificació del pressupost de Labora Servei Valencià d'Ocupació i Formació, per a la inclusió d'una línia de subvenció de concessió directa per import de 66.289.710 euros (exp. 11.003/20-017).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8784

Data del DOGV
:   08-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2832


Data del document
:   03-04-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 d'abril de 2020, del Consell, pel qual s'autoritza una transferència de crèdit del capítol 7 del programa 722.20, Política industrial, al capítol 4 del programa 322.50, Labora Servei Valencià d'Ocupació i Formació, de la Conselleria d'Economia Sostenible, Sectors Productius, Comerç i Treball, així com una modificació del pressupost de Labora Servei Valencià d'Ocupació i Formació, per a la inclusió d'una línia de subvenció de concessió directa per import de 36.553.276 euros (exp. 11.003/20-017). [2020/2832]  
Com a conseqüència de l'emergència de salut pública ocasionada per la Covid-19, el Govern d'Espanya ha declarat l'estat d'alarma en tot el territori nacional mitjançant el Reial decret 463/2020, de 14 de març. L'impacte que està tenint aquesta situació d'excepcionalitat obliga al fet que les administracions públiques, en l'àmbit de les seues competències, adopten amb la màxima celeritat les mesures tendents a pal·liar els efectes que està patint la nostra societat. La ràpida paràlisi de l'activitat que està afectant amplis sectors de la nostra economia fa necessària l'adopció de mesures que atenuen els efectes de la brusca disminució d'ingressos d'aquells subjectes econòmics més vulnerables.  
  
El Consell ha aprovat el Decret llei 1/2020, de 27 de març, de mesures urgents de suport econòmic i financer per a les persones treballadores autònomes, de caràcter tributari i de simplificació administrativa, per a fer front a l'impacte de la Covid-19. Entre altres mesures, estableix que per mitjà d'un decret del Consell, a proposta del conseller d'Economia Sostenible, Sectors Productius, Comerç i Treball, s'establirà un règim d'ajudes urgents, per concessió directa, a persones treballadores en règim d'autònom que desenvolupen la seua activitat professional a la Comunitat Valenciana, que s'han vist afectades per la situació de crisi sanitària ocasionada per la Covid-19, per import màxim de 94.195.144 euros, i de la tramitació i la gestió de les quals s'encarregarà Labora Servei Valencià d'Ocupació i Formació. L'esmentat decret s'està tramitant simultàniament a aquesta modificació pressupostària.  
  
Aquestes subvencions es concediran de manera directa, en aplicació del que es preveu en l'article 22.2.c de la Llei 38/2003, en relació amb els apartats 2 i 3 de l'article 28, i l'article 168.1.C de la Llei 1/2015, de 6 de febrer, de la Generalitat, per concórrer-hi raons d'interés públic, econòmic, social i humanitari, en virtut de les circumstàncies provocades per la crisi sanitària de la Covid-19 i la declaració de l'estat d'alarma en les persones treballadores autònomes, que constitueixen la major part del teixit empresarial valencià.  
En conseqüència, la Conselleria d'Economia Sostenible, Sectors Productius, Comerç i Treball proposa incrementar en un import global de 55.554.920 d'euros la dotació de la línia de transferència X4437, «Finançament d'operacions corrents Labora Servef», mitjançant la transferència de disponibilitats existents en les línies S0360, «Suport a accions genèriques prioritzades dins de la tercera fase d'implantació del Pla estratègic de la indústria valenciana (PEIV)», i X0137, «Finançament d'operacions capital IVACE indústria», del capítol 7 del programa 722.20, Política industrial. Tot això amb la finalitat d'incloure en el pressupost de l'organisme Labora Servei Valencià d'Ocupació i Formació, una nova línia de subvenció de concessió directa d'ajuda extraordinària a afectats per l'estat d'alarma derivat de la Covid-19, en el capítol 4 del subprograma 322.51, Foment d'ocupació, per un import de 09.504.925 d'euros, mitjançant l'increment del pressupost d'ingressos i despeses de l'organisme, per import de 21.575.126 d'euros i la transferència interna de disponibilitats dels capítols 2 i 4 de determinats subprogrames de l'organisme, per import de 3.500.000 d'euros.  
  
A aquest efecte, i en virtut del que es disposa en l'article 4.3 del Decret llei 1/2020, del Consell, i en els articles 21, 23 i 26 de la Llei 10/2019, de 27 de desembre, de pressupostos de la Generalitat per a l'exercici 2020, a proposta del conseller d'Hisenda i Model Econòmic, el Consell, prèvia deliberació, en la reunió de 3 d'abril de 2020,   
  
  
ACORDA  
  
Primer  
Autoritzar una minoració de crèdit en l'aplicació pressupostària 94.65.31.490.78.5 per import de 47.465.053 d'euros, que implica la minoració de la línia de subvenció S0360 i de la línia de transferència X0137, d'acord amb el detall següent:  
Segon  
Com a conseqüència de la minoració de la línia de transferència X0137, el pressupost de l'Institut Valencià de Competitivitat Empresarial, IVACE s'actualitzarà de la forma que s'indica a continuació:  
1) Minoració del pressupost d'ingressos, en el capítol 7, Transferències de capital, per import de 40.213.004 euros.  
2) Minoració del pressupost de despeses, en el capítol 7, Transferències de capital, per import de 80.320.322 euros, que implica la supressió de la línia S0656, d'acord amb el detall següent:  
Tercer  
Autoritzar un increment de crèdit en l'aplicació 54.83.96.853.11.2 per import de 47.009.968 d'euros, destinat a incrementar, en l'annex de transferències corrents del programa 322.50, Labora Servei Valencià d'Ocupació i Formació, la dotació de la línia X4437, segons el detall següent:  
  
Quart  
El pressupost de Labora Servef es modifica de la forma que figura a continuació:  
1) Increment del pressupost d'ingressos, en les aplicacions pressupostàries 10.28.44.594.04, per import de 52.449.117 d'euros.  
2) Minoració en els fons no condicionats en les aplicacions i pels imports següents, que impliquen la supressió de la línia S7989, «Finançament de projectes i mesures singulars dirigits a col·lectius més vulnerables i en risc d'exclusió social»  
  
Aplicació Import  
 47.52.10.46.2284.450.96.8 200.000  
 60.42.61.3585.146.23.1 400.000  
 28.63.30.6355.100.60.6 400.000  
 61.57.13.1058.629.54.1 500.000  
 27.08.95.0562.456.27.3 S7989 2.000.000  
Total 3.500.000  
  
  
  
3) Increment del pressupost de despeses, en l'aplicació pressupostària 51.71.53.218.25.6 per import de 53.669.342 d'euros, destinats a la creació d'una nova línia de subvenció de concessió directa, en l'annex de subvencions i transferències corrents del subprograma 322.51, Foment d'ocupació, amb el detall següent:   
  
Codi línia: S0533 Denominació: ajuda extraordinària a afectats per l'estat d'alarma derivat de la Covid-19  
Import: 58.762.578 € Beneficiaris previstos: persones físiques, autònoms, empreses i altres ocupadors  
Mode de concessió:  
concessió directa art. 168.1.c  
Publicar dades: no Descripció i finalitat: ajudes extraordinàries dirigides a pal·liar els efectes de la declaració d'alarma en el teixit productiu de la C. Valenciana, inclosos els autònoms que han cessat la seua activitat.  
  
  
  
València, 3 d'abril de 2020  
  
La consellera secretària,  
MÓNICA OLTRA JARQUE